Document ID: /roh_data/filtered/fineweb-2-filterrobots_roh.jsonl.gz/35283

Sin palancà naziunal vegnan ils discurs d'ina fusiun tranter ils Christiandemocrats ed ils Burgaisdemocrats adina pli concrets. En il Grischun percunter, nua che omaduas partidas èn anc fermas, saja ina fusiun pli grev da realisar, dian ils presidents da las partidas chantunalas Benno Niggli (PBD) e Stefan Engler (PCD).
Sco emprim duai la basa vegnir dumandada. Perquai ha la PBD tramess in questiunari a tut ils commembers. Pir suenter possian ins ponderar, tge pussaivladads da fusiunar che quai dettia, di Benno Niggli che na vuleva anc betg sa laschar ora sin la roma pertutgant fusiun. La PCD n'è anc betg uschè lunsch. In questiunari per la basa possia lura esser in dals proxims pass en la dumonda da fusiun.